
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8550 

Δημιουργία ζώνης παραλίας στη θέση Τμήμα Παραλίας Ν. Τίρυνθας Ν. Αρ¬ 
γολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
’ Εχοντας υπόψη: 

1. Τις διατάξεις του άρθρου 6 του Α.Ν. 2344/1940 «περί αιγιαλού 
και παραλίας», όπως ισχύει μετά την τροποποίησή του με τις διατάξεις του 
άρθρου 13 του Ν. 1078/1980 και του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/81/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την αριθ. 10068/25.10.1983 απόφασή μας (ΦΕΚ 681/21. 
11.1983) σχετικά με τον καθορισμό των ορίων του αιγιαλού στη θέση 
Τμήμα Παραλίας Κοινότητας Ν. Τίρυνθας. 

4. Τις διατάξεις του άρθρου 1 παράγραφος 1 του Ν. 3200/1955 
(97/Α/1955) «περί διοικητικής αποκεντρώσεως» σε συνδυασμό με 
τις διατάξεις του από 28.6.1955 Β. Δ/τος «περί εξαιρέσεως από της 
κατά το άρθρο 1 παρ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

Επικυρώνουμε την από 25.10.1983 έκθεση της Επιτροπής κα¬ 
θορισμού των ορίων του αιγιαλού και παραλίας και θέσεων αμμο- 
ληψίας, καθώς και το από Σεπτέμβρη 1983 τοπογραφικό διά¬ 
γραμμα, που τη συνοδεύει, το οποίο συντάχθηκε από το Δερζέκο 
Γεώργιο Τοπογράφο μηχανικό, με κλίμακα 1:500 και θεωρήθηκε 
στις 14.9.1983 από τη Διεύθυνση Τεχνικών Υπηρεσιών της Νο¬ 
μαρχίας Αργολίδας, επί του οποίου η πιο πάνω Επιτροπή καθόρισε 
με κίτρινη γραμμή τα όρια της παραλίας στη θέση Τμήμα Παρα¬ 
λίας Κοινότητας Ν. Τίρυνθας Ν. Αργολίδας. 

Η απόφαση αυτή, μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 
σύμφωνα με τις διατάξεις του άρθρου 13 του Ν. 1078/1980. 

Ναύπλιο, 16 Ιουλίου 1986 
Ο Νομάρχης 
ΘΩΜΑΣ ΜΕΤΑΞΑΣ 


ΕΚΘΕΣΗ 

Επιτροπής άρθρου 74 Π. Δ/τος 636/1977 περί καθορισμού αιγια- 
λού και παραλίας τμήματος της Κοινότητας Ν. Τίρυνθας προ 
ιδιοκτησίας Υπουργείου Δικαιοσύνης. 

Ναύπλιο, σήμερα στις 14 Σεπτέμβρη 1985, η επιτροπή καθορι¬ 
σμού αιγιαλού και παραλίας του άρθρου 74 Π. Δ/τος 636/1977, 


χωρικής αρμοδιότητος της Οικ. Εφορίας Ναυπλίας, που συγκροτή¬ 
θηκε με την υπ’ αριθ. 8826/11.8.1982 απόφαση του Νομάρχη 
Αργολίδας, αποτελουμένη από τους 1) Παναγιώτη Δεληστάθη, 
Εφορ. Τμημ. αναπληρ. Οικον. Έφορο Ναυπλίου, ως Προέδρου, 2) 
Ιωάννα Αντωνοπούλου, Τοπογράφο — Μηχ/κό με 4ο βαθμό, ανα- 
πληρώτρια του Δ/ντή Τεχνικών Υπηρεσιών Νομού Αργολίδας, 3) 
Σωτήριο Δεμάγκο, ανθ/ρχο Λ.Σ. - Λιμενάρχη Ναυπλίου, ως μέλη, 
συνήλθαμε στο Κατάστημα της Οικον. Εφορίας Ναυπλίας, ύστερα 
από το υπ’ αριθ. 6156/11.7.1983 έγγραφο του Προέδρου αυτής, 
προς επανεξέταση της υποθέσεως καθορισμού τμήματος Αιγιαλού 
και Παραλίας, της Κοινότητας Ν. Τίρυνθας, προ ιδιοκτησίας Υπουρ¬ 
γείου Δικαιοσύνης, συμμορφούμενοι προς τις υποδείξεις του Φ. 187. 
2/356/78/8.6.1978 εγγράφου του Γ.Ε.Ν. 

Έχοντας υπόψη: 

1) Το τοπογραφικό και υψομετρικό διάγραμμα τμήματος της 
παραλίας της Κοινότητας Ν. Τίρυνθας Αργολίδας, που συντάχθηκε 
από τον Τοπογράφο — Μηχανικό Δερζέκο Γεώργιο τον Σεπτέμβρη 
1983 και θεωρήθηκε από τον Προϊστάμενο της Δ/νσης Τεχνικών 
Υπηρεσιών Ν. Αργολίδας Σωτήριο Στεφανάτο με βαθμό 2ο την 
14.9.1983 πάνω στο οποίο φαίνεται η περιοχή του τμήματος Παρα¬ 
λίας της Κοινότητας Ν. Τίρυνθας σε κλίμακα 1:500. 

2) Την από 25 Σεπτέμβρη 1977 έκθεση της επιτροπής καθορισμού 
αιγιαλού και παραλίας Κοινότητας Ν. Τίρυνθας. 

3) Τις διατάξεις του Α.Ν. 1545/1908 ως ετροποποιήθη από τον 
Α.Ν. 2344/1940, τον Α.Ν. 263/68, το Ν. 653/77, το Ν. 
719/1977 και το Ν.Δ. 636/1977. 

4) Τη Δ/γή του Υπουργείου Δημοσίων Έργων αρ. Γ 24295/εγκ. 
48/21.8.1978 για το εύρος της παραλίας. 

5) Το αριθ. Φ. 187.2/376/30.8.1983 έγγραφο του ΓΕΝ. 

6) Το γεγονός ότι η έκταση από το Δημόσιο δρόμο Ναυπλίου - Ν. 
Κίου, έχει καταγραφεί ως Δημόσιο Κτήμα Β.Κ. 436 και αποτελεί ιδιοκτησία 
του Δημοσίου διαχειριζομένη από την Κτηματική Εταιρεία του Δημοσίου. 

7) Ότι η Κ.Ε.Δ. έχει παραχωρήσει έκταση οκτώ (8) στρεμμάτων 
στο Τμήμα Συγκοινωνιών (υπ’ αριθ. 93/2418/1982 απόφαση ΚΕΔ) 
για την κατασκευή Κέντρου Τεχνικού Ελέγχου Οχημάτων (ΚΤΕΟ) 
δίπλα στο Ραμαντάνη με πρόσοψη στο δημόσιο δρόμο και ήδη ξεκίνησε 
η διαδικασία για ανάθεση της Μελέτης του έργου. Επίσης στην πιο 
πάνω περοχή η Κ.Ε.Δ. νοίκιασε τέσσερα (4) στρέμματα για την κατα¬ 
σκευή αναψυκτηρίου, που μετά το πέρας της μισθώσεως θα παραμείνει 
στο Δημόσιο κ.λ.π. δηλαδή μελετάται η γενικότερη αξιοποίηση της 
περιοχής προς όφελος του Δημοσίου και του κοινωνικού συνόλου. 

8) Επίσης ότι το χειμέριο κύμα ουδέποτε ανεβαίνει μέχρι τη σημειου- 
μένη γραμμή αιγιαλού, λόγω του μικρού βάθους της θάλασσας στην 
πιο πάνω περιοχή και κατά συνέπεια μικρού ύψους κύματος. Η γραμμή 
αιγιαλού και παραλίας καθορίστηκε όπως φαίνεται στο συνημμένο 
σχέδιο αρκετή απόσταση από τη μέση στάθμη ηρεμίας της θάλασσας 
επειδή στην περιοχή παρουσιάζονται φαινόμενα αμπώτιδος και πλημ¬ 
μύρας. Η Επιτροπή εκτιμά ότι σε καμιά περίπτωση ο αιγιαλός μπορεί 

να φθάσει σε γραμμή ανώτερη απ’ αυτή που χαράχθηκε σχέδιο βάσει 
μετρήσεων στο έδαφος, αποφασίζουμε: 

Καθορίζουμε στο ως άνω τοπογραφικό και υψομετρικό διάγραμμα 
με κλίμακα 1:500, που συντάχθηκε από τον Τοπογράφο — Μηχανικό 
Γεώργιο Αερζέκο τον Σεπτέμβριο 1983 ηλέχθη και εθεωρήθη από τη 
Δ/νση Τεχνικών Υπηρεσιών Ν. Αργολίδας τη 14.9.1983, την οριο¬ 
γραμμή τμήματος Αιγιαλού και Παραλίας στην περιοχή παραλίας της 
Κοινότητας Ν. Τίρυνθας, ως ακολούθως: 

1) Δια συνεχούς πολυγωνικής ερυθράς γραμμής την οριογραμμή 
του αιγιαλού και με κορυφές εξασφαλισμένες από σταθερά σημεία 
11, 10, 1, 2, 3, 4, 5, 6, 7, 8, 9. 


2) Δια συνεχούς πολυγωνικής κίτρινης γραμμής την οριογραμμή 
της παραλίας όμοια με τον αιγιαλό 11, 10, 1, 2, 3, 4, 5, 6, 7, 8, 
9 λόγω του περιορισμού της αποστάσεως των 20 μέτρων από την 
κεντροβαρική καμπύλη της ζώνης του αιγιαλού. 

3) Και τον παλαιό αιγιαλό σύμφωνα με την υπόδειξη του ΓΕΝ 
(Φ. 187.2/356/78/8.6.1978) 1',2’, 3’, 4’. 

Η Επιτροπή 

ΠΑΝΑΓΙΩΤΗΣ ΔΕΛΗΣΤΑΘΗΣ 
ΣΩΤ. ΔΕΜΑΓΚΟΣ 
ΙΩΑΝΝΑ ΑΝΤΩΝΟΠΟΥΛΟΥ 





























